LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2003 M. SAUSIO 22 D. ĮSAKYMO NR. 3D-17 „DĖL NACIONALINĖS MOKĖJIMO AGENTŪROS PRIE ŽEMĖS ŪKIO MINISTERIJOS NUOSTATŲ“ PAKEITIMO

2017 m. sausio 27 d. Nr. 3D-64

Vilnius

P a k e i č i u Nacionalinės mokėjimo agentūros prie Žemės ūkio ministerijos nuostatus, patvirtintus Lietuvos Respublikos žemės ūkio ministro 2003 m. sausio 22 d. įsakymu Nr. 3D-17 „Dėl Nacionalinės mokėjimo agentūros prie Žemės ūkio ministerijos nuostatų“:

1.	Pakeičiu 8.4 papunktį ir jį išdėstau taip:

„8.4. užtikrinti valstybės ir ES paramos lėšų žemės ūkiui, kaimo plėtrai ir žuvininkystei administravimo sistemų sukūrimą ir jų priežiūrą;“.

2.	Pakeičiu 8.8 papunktį ir jį išdėstau taip:

„8.8. dalyvauti diegiant ir įgyvendinant valstybės paramos, Europos žemės ūkio garantijų fondo (toliau – EŽŪGF), Europos žemės ūkio fondo kaimo plėtrai (toliau – EŽŪFKP), Europos žuvininkystės fondo (toliau – EŽF) ir Europos jūros reikalų ir žuvininkystės fondo (toliau – EJRŽF) priemonių administravimo sistemą;“.

3.	Pakeičiu 9.4 papunktį ir jį išdėstau taip:

„9.4. atlieka SAPARD, Europos žemės ūkio orientavimo ir garantijų fondo (toliau – EŽŪOGF), EŽŪFKP, EŽF, EJRŽF, EŽŪGF ir Žuvininkystės orientavimo finansinio instrumento (toliau – ŽOFI) lėšų panaudojimo kontrolę ir finansuojamų priemonių įgyvendinimo priežiūrą;“.

4.	Pakeičiu 9.17 papunktį ir jį išdėstau taip:

„9.17. tvarko išlaikymo lėšų, valstybės paramos, EŽŪGF, EŽŪFKP, EJRŽF ir EŽF lėšų apskaitą ir rengia finansinių atskaitomybių dokumentus;“.

5.	Pakeičiu 9.18 papunktį ir jį išdėstau taip:

„9.18. atlieka specialiojo departamento funkcijas, numatytas 2013 m. gruodžio 17 d. Europos Parlamento ir Tarybos reglamente (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (OL 2013 L 347, p. 549), su paskutiniais pakeitimais, padarytais 2016 m. gegužės 11 d. Europos Parlamento ir Tarybos reglamentu (ES) Nr. 2016/791 (OL 2016 L 135, p. 1);“.

6.	Pakeičiu 9.19 papunktį ir jį išdėstau taip:

„9.19. teikia pasiūlymus ir informaciją Žemės ūkio ministerijai dėl Lietuvos Respublikos teisės aktų rengimo, galiojančių teisės aktų pakeitimo, papildymo ar panaikinimo valstybės paramos, EŽŪGF, EŽŪFKP, EŽF, EŽŪOGF, ŽOFI ir EJRŽF priemonių įgyvendinimo klausimais, teikia pasiūlymus ir informaciją Žemės ūkio ministerijai dėl Lietuvos Respublikos teisės aktų rengimo, galiojančių teisės aktų pakeitimo, papildymo ar panaikinimo valstybės paramos, EŽŪGF, EŽŪFKP, EŽF, EŽŪOGF, ŽOFI ir EJRŽF priemonių įgyvendinimo klausimais. Pagal savo kompetenciją rengia ir tvirtina dokumentų, būtinų valstybės paramos, EŽŪGF, EŽŪFKP, EŽF priemonėms administruoti, pavyzdines formas EJRŽF, EŽF priemonėms administruoti, pavyzdines formas;“.

7.	Pakeičiu 9.20 papunktį ir jį išdėstau taip:

„9.20. teikia išsamią informaciją paramos gavėjams apie valstybės paramos ir ES paramos žemės ūkiui, kaimo plėtrai ir žuvininkystei priemones, jų įgyvendinimo ir panaudojimo galimybes bei tvarką;“.

8. Pakeičiu 10.7 papunktį ir jį išdėstau taip:

„10.7. įstatymų ir kitų teisės aktų nustatyta tvarka gauti iš fizinių ir juridinių asmenų informaciją, reikalingą valstybės paramos, SAPARD, EŽŪGF, EŽŪFKP, EJRŽF, EŽF, EŽŪOGF ir ŽOFI priemonėms įgyvendinti;“.

9. Pakeičiu 20 punktą ir jį išdėstau taip:

„20. Agentūrai vadovauja direktorius. Agentūros direktorių ketverių metų kadencijai Lietuvos Respublikos valstybės tarnybos įstatymo (toliau – Valstybės tarnybos įstatymas) nustatyta tvarka (ne politinio (asmeninio) pasitikėjimo pagrindu) priima į pareigas ir atleidžia iš jų žemės ūkio ministras. Agentūros direktorius gali būti skiriamas eiti įstaigos vadovo pareigas ne daugiau kaip dvi kadencijas iš eilės. Agentūros direktorius yra tiesiogiai pavaldus ir atskaitingas žemės ūkio ministrui. Agentūros direktoriaus pavaduotojus valstybės tarnybą reglamentuojančių teisės aktų nustatyta tvarka skiria į pareigas ir atleidžia iš jų Agentūros direktorius. Direktoriaus laikinai nesant, jo funkcijas atlieka Agentūros direktoriaus pavaduotojas; jei pavaduotojai yra keli – žemės ūkio ministro įsakymu paskirtas Agentūros direktoriaus pavaduotojas; jų nesant – kitas žemės ūkio ministro įsakymu paskirtas Agentūros direktoriaus vyriausiasis patarėjas arba Agentūros administracijos padalinio vadovas. Agentūros direktoriaus funkcijas atliekantis asmuo yra tiesiogiai pavaldus ir atsako už uždavinių įgyvendinimą žemės ūkio ministrui.“

10.	Pakeičiu 21.8 papunktį ir jį išdėstau taip:

„21.8. vadovaudamasis teises aktais, priima sprendimus dėl paramos suteikimo ir sankcijų taikymo arba įgalioja Agentūros direktoriaus pavaduotoją, Agentūros direktoriaus vyriausiąjį patarėją arba kitą Agentūros administracijos padalinio vadovą;“.

11.	Pakeičiu 21.9 papunktį ir jį išdėstau taip:

„21.9. sudaro, pildo, keičia ir nutraukia sutartis su paramos gavėjais dėl paramos suteikimo arba įgalioja Agentūros direktoriaus pavaduotoją, Agentūros direktoriaus vyriausiąjį patarėją arba kitą Agentūros administracijos padalinio vadovą;“.

12.	Pakeičiu 28 punktą ir jį išdėstau taip:

„28. Už Agentūros buhalterinės apskaitos organizavimą, apskaitos dokumentų, registrų, finansinių ir biudžeto vykdymo ataskaitų rinkinių išsaugojimą įstatymų nustatyta tvarka, finansinių ir biudžeto vykdymo ataskaitų rinkinių sudarymą, pateikimą ir paskelbimą laiku, inventorizacijos organizavimą, Agentūros vidaus kontrolės veikimo užtikrinimą, sprendimų dėl racionalaus ir taupaus lėšų bei turto naudojimo užtikrinimo priėmimą yra atsakingas Agentūros direktorius. Agentūros valstybinį (finansinį ir veiklos) auditą atlieka Valstybės kontrolė. Agentūros vidaus auditą atlieka Agentūros Vidaus audito departamentas, veiklos finansinę kontrolę vykdo Žemės ūkio ministerija.“

Žemės ūkio ministras Bronius Markauskas